JULIANEHAAB DISTRIKT = 2029. » 
Alpeland. Fra Bruddet, der 1 1919 havde 28 Indvaanere, er der 19 km til 
Nanortalik, ca. 95 km til Julianehaab. 
Distriktets Bestyrer fungerer som Statens Kontrollor, der forer Tilsyn med, 
at de for Bruddet gældende Isolationsbestemmelser overholdes, men herom. hen- 
vises nærmere til »Danske Erhverv« (Side 485). 
Bopladsen Igdlukasik. 
Igdlukasik (9: de sølle Huse) ligger paa den vestlige Side af den store 
Igdlukasik Ø ganske ner dennes Sydspids og 29 km Syd for Nanortalik. Baade 
Hovedoen og de talrige Smaager, der ligger Vest for Stedet og dækker Bopladsen 
mod det aabne Hav, er ganske lave, vegetationsfattige og delvis dækket af skarp- 
kantet Forvitringsgrus. Et snævert Sund med rivende Strom, der fører Storis- 
skosserne med voldsom Fart forbi Stedet, bevirker, at det ofte er forbundet med 
Vanskelighed at lande. Ankerplads findes lidt Nord for Husene i den lille Bugt, 
Kagssitsiak paa Øens Vestside, og flere Steder mellem Øerne. 
Husene er opfort i to ikke langt fra hinanden liggende Grupper, den syd- 
ligste med tet sammenbyggede Huse op ad en lille Skraaning nedenfor Kapellet. 
Igdlukasik hører til Nanortalik Kommune, 2. Landsraadskreds (Valgsted 
Nanortalik), samme Steds Retsdistrikt og Frederiksdal Præstegæld. 
Ved Stedet findes Kapel, 7,4 x 5 x 2,25 m (indvendig), af Breeder og 
tarvelig udstyret. Paa Loftet er indrettet Skolelokale, 4,4 X 2,6 X 1,9 m. 
_ Endvidere. 29 Gronlænderhuse, nemlig: 
Type II: 5 Huse, 4 har Komfur, Туре ПТ: 10 Huse, hvoraf 6 har Komfur 
og 1 er forsynet med Ovn, Type IV: 6 Huse, 3 med Komfur og Type V: 
8 Huse, hvoraf kun det ene har Ovn. 6 Huse har typisk, men kort påk. 
Stedet svarer godt til sit Navn; thi intet Steds 1 Landsdelen finder man 
saa primitive, usle og slet byggede Huse som her. I den sydligste Gruppe er Hu- 
sene anbragt terrasseformig over hinanden, adskillige med opdyngede Mød- 
dinger op ad Bagvæggen og Taget fra det bagved liggende Hus, saaledes at Mød- 
dingvandet trænger gennem Murene ind i Husene og maa ledes bort ved Hjælp 
af Render gennem Formuren. Flere Huse er som Følge deraf fugtige og usunde. 
Der findes udmærkede Tørv i Nærheden, men gode Byggesten .kan ikke skaffes 
fra Omegnen. ’ 
Befolkningen, der tidligere hørte til den herrnhutiske Menighed, udgjorde 
i 1919 161 Personer. Stedet har seminarieuddannet Kateket og Jordemoder. 
28 Fangere og 8 Drenge ejede Kajak. 
Fangstudbyttet beløb sig s. A. til 726 store og 527 smaa Sæler, 49 blaa 
og 36 hvide Ræve samt 5 Bjørne. 
Af Erhververne angives 28 Fangere at kunne rejse sig efter Kæntring, 
4 er kajaksvimle, og 1 Kvinde er Enke efter en i Kajak forulykket Fanger. Ved 
Stedet fandtes 7 Konebaade, 7 grønlandske Telte, deraf dog kun eet dobbelt, 
samt 30 Rifler. 
Dansk Grønland. II. р 34 
